

	






ΚΕΦΑΛΑΙΟ Α΄
ΕΙΣΑΓΩΓΗ ΚΑΙ ΕΓΓΡΑΦΗ ΣΤΟ ΤΜΗΜΑ

Άρθρο 1
Εισαγωγή - Εγγραφή πρωτοετών φοιτητών

1.Η εισαγωγή των φοιτητών/τριών στο  Τμήμα ……………………….. γίνεται ως επί το πλείστον μέσω των πανελλαδικών εξετάσεων. Επιπροσθέτως, υπάρχουν ειδικές κατηγορίες εισακτέων (αθλητές, ομογενείς, αλλογενείς-αλλοδαποί, τέκνα Ελλήνων του εξωτερικού κ.λ.π.). Η εισαγωγή σε αυτές τις κατηγορίες γίνεται σύμφωνα με τις κείμενες νομοθετικές διατάξεις.

 Επιπλέον των ανωτέρω περιπτώσεων εισαγωγής, στο Τμήμα εγγράφονται φοιτητές/- ριες με τη διαδικασία των μετεγγραφών και των κατατακτηρίων εξετάσεων, σύμφωνα με την ισχύουσα νομοθεσία.

2.Η εγγραφή των πρωτοετών φοιτητών στο Τμήμα …………………………….αρχικά γίνεται μέσω της ηλεκτρονικής εφαρμογής του Υπουργείου Παιδείας, Θρησκευμάτων και Αθλητισμού (ΥΠΑΙΘΑ) και στη συνέχεια στο ΠΘ, όπου ο φοιτητής υποβάλλει την αίτηση εγγραφής και τα απαραίτητα δικαιολογητικά.
[bookmark: _GoBack]
Οι πρωτοετείς φοιτητές που αδυνατούν να εγγραφούν στην ηλεκτρονική πλατφόρμα του ΥΠΑΙΘΑ λόγω έλλειψης Αριθμού Μητρώου Κοινωνικής Ασφάλισης (ΑΜΚΑ) για θρησκευτικές πεποιθήσεις ή άλλες αντικειμενικές δυσκολίες, θα πρέπει να προσέρχονται στη Γραμματεία του Τμήματος ……………………..για την εγγραφή τους με τα ακόλουθα δικαιολογητικά: α)……………………….β)……………………………. κ.λ.π.

Η εγγραφή των φοιτητών/-τριών που ανήκουν σε ειδικές κατηγορίες πραγματοποιείται κάτω από ειδικές προϋποθέσεις, με την προσκόμιση των δικαιολογητικών, τα οποία προβλέπονται από αντίστοιχες διατάξεις και σε προθεσμίες που ανακοινώνονται εγκαίρως. Η αίτηση και τα δικαιολογητικά υποβάλλονται στη Γραμματεία του Τμήματος. Η Γραμματεία ελέγχει τα στοιχεία του ενδιαφερομένου με τους αντίστοιχους πίνακες εισαχθέντων κι εγγραφέντων που αποστέλλονται από το Υ.ΠΑΙ.Θ.Α. καθώς και τα δικαιολογητικά εκάστου πρωτοετή και οριστικοποιεί την εγγραφή του.

Η ιδιότητα του/της φοιτητή/τριας αποκτάται με την εγγραφή του/της στο Πανεπιστήμιο, κατά τα προβλεπόμενα στις εκάστοτε ισχύουσες διατάξεις.
Οι φοιτητές/τριες, μετά την ενεργοποίηση του Ιδρυματικού Λογαριασμού Φοιτητή, υποβάλλουν ηλεκτρονικά την αίτησή τους για την έκδοση της ακαδημαϊκής ταυτότητας (πάσο) στην ηλεκτρονική διεύθυνση του Υπουργείου Παιδείας, Θρησκευμάτων και Αθλητισμού: http://academicid.gov.gr. Κατόπιν, και αφού εγκριθεί η αίτηση από τη Γραμματεία, μπορούν να παραλαμβάνουν το δελτίο ειδικού εισιτηρίου (πάσο) από συγκεκριμένο σημείο παράδοσης, το οποίο θα έχουν επιλέξει κατά την υποβολή της αίτησής τους. 
 Με την εγγραφή του/της στο ΠΠΣ του ΠΘ ο/η φοιτητής/τρια αποδέχεται τον Εσωτερικό
Κανονισμό Λειτουργίας του ΠΘ.


Άρθρο 2
Μετεγγραφές
Οι μετεγγραφές πραγματοποιούνται ετησίως, αμέσως μετά την ολοκλήρωση της εγγραφής των πρωτοετών φοιτητών, μέσω ηλεκτρονικής εφαρμογής του Υπουργείου Παιδείας, Θρησκευμάτων και Αθλητισμού (ΥΠΑΙΘΑ). Οι όροι και οι προϋποθέσεις για μετεγγραφή ορίζονται λεπτομερώς από το ΥΠΑΙΘΑ.

Άρθρο 3
Εισαγωγή με κατατακτήριες εξετάσεις
1. Η εισαγωγή στο Τμήμα ………………..μπορεί να πραγματοποιηθεί μετά από κατάταξη πτυχιούχων άλλων τμημάτων/σχολών με βάση κατατακτήριες εξετάσεις που διενεργούνται από το Τμήμα. Οι κατατακτήριες εξετάσεις διενεργούνται κατ’ έτος, σύμφωνα με την ισχύουσα νομοθεσία, τον Εσωτερικό Κανονισμό του Ιδρύματος και τη σχετική απόφαση της Συνέλευσης του Τμήματος.
2. Οι υποψήφιοι/-ες των κατατακτηρίων εξετάσεων εξετάζονται με θέματα ανάπτυξης  σε τρία (3) μαθήματα, που αντιστοιχούν σε μαθήματα του προγράμματος σπουδών του Τμήματος. Οι κατατασσόμενοι/-ες απαλλάσσονται από την εξέταση των μαθημάτων στα οποία εξετάσθηκαν επιτυχώς για την κατάταξή τους. 
3. Η προθεσμία υποβολής αιτήσεων και δικαιολογητικών είναι από 1 έως 15 Νοεμβρίου κάθε ακαδημαϊκού έτους. Οι κατατακτήριες εξετάσεις διενεργούνται κατά το διάστημα από 1 έως 20 Δεκεμβρίου κάθε ακαδημαϊκού έτους. Το πρόγραμμα εξετάσεων ανακοινώνεται από τη Γραμματεία του Τμήματος τουλάχιστον δεκαπέντε (15) ημέρες πριν την έναρξη εξέτασης του πρώτου μαθήματος. 
4. Το εξάμηνο κατάταξης των επιτυχόντων καθορίζεται με απόφαση της Συγκλήτου, κατόπιν εισήγησης της Συνέλευσης του Τμήματος και δεν μπορεί να είναι μεγαλύτερο του εβδόμου εξαμήνου για τα προγράμματα σπουδών εξαετούς φοίτησης και του πέμπτου εξαμήνου για τα πενταετή και τετραετή προγράμματα σπουδών. 
5. Με απόφαση της Συνέλευσης του Τμήματος οι κατατασσόμενοι/-ες μπορούν να απαλλαγούν από την εξέταση μαθημάτων ή ασκήσεων του προγράμματος σπουδών του Τμήματος…………….., τα οποία έχουν διδαχθεί πλήρως στη Σχολή ή στο Τμήμα προέλευσής τους. Σε κάθε περίπτωση απαλλάσσονται από την εξέταση των μαθημάτων στα οποία εξετάστηκαν για την κατάταξή τους, εφόσον τα μαθήματα αυτά αντιστοιχούν σε μαθήματα του προγράμματος σπουδών του Τμήματος.


ΚΕΦΑΛΑΙΟ Β΄
ΘΕΜΑΤΑ ΣΠΟΥΔΩΝ

Άρθρο 4
Ακαδημαϊκός Σύμβουλος 
Για κάθε ακαδημαϊκό έτος ανατίθενται, εκ περιτροπής, καθήκοντα Ακαδημαϊκού Συμβούλου σε μέλη ΔΕΠ, ΕΔΙΠ, ΕΕΠ του Τμήματος …………………….ως ειδικοί σύμβουλοι φοιτητών. Στους Ακαδημαϊκούς Συμβούλους  απευθύνονται οι φοιτητές για θέματα σχετικά με τις Σπουδές τους στο Τμήμα και λαμβάνουν ενημέρωση, βοήθεια και καθοδήγηση για την επιτυχή ολοκλήρωση των σπουδών τους. Μέσα  από το θεσμό αυτόν κάθε φοιτητής μπορεί να λάβει στήριξη για τις επιλογές του και χρήσιμες συμβουλές στις επιμέρους εκπαιδευτικές ενότητες. 
Ο Κανονισμός Ακαδημαϊκού Συμβούλου του Τμήματος ………………………………….. βρίσκεται στην ηλεκτρονική διεύθυνση …………………………………………………………………


Άρθρο 5
Γενικά για τη Δομή του Προγράμματος
1. Ο πρώτος κύκλος σπουδών συνίσταται στην οργάνωση Προγράμματος Προπτυχιακών Σπουδών διακοσίων σαράντα (240)/ τριακοσίων (300)/τριακοσίων εξήντα (360) πιστωτικών μονάδων (European Credit Transfer and Accumulation System - ECTS), κατανεμημένων σε ……………………….μαθήματα και ελάχιστη διάρκεια ………….οκτώ (8)/δέκα (10)/δώδεκα (12) εξαμήνων και ολοκληρώνεται με την απονομή του τίτλου σπουδών, που αντιστοιχεί στο επίπεδο έξι (6) του Εθνικού και Ευρωπαϊκού Πλαισίου Προσόντων. Από τις 240/300/360 πιστωτικές μονάδες (ECTS), …….μονάδες αντιστοιχούν στην επιτυχή υποβολή πτυχιακής/διπλωματικής εργασίας και … μονάδες στην επιτυχή εξέταση των υπολοίπων υποχρεωτικών μαθημάτων.
2. (Συμπληρώνεται μόνο για τα πενταετή) Η επιτυχής ολοκλήρωση ΠΠΣ, που οργανώνεται σε Τμήματα του ΠΘ και διαρκεί κατ’ ελάχιστον δέκα (10) ακαδημαϊκά εξάμηνα (υποχρεωτικά εξάμηνα για τη λήψη πτυχίου ή διπλώματος σύμφωνα με το πρόγραμμα σπουδών) οδηγεί στην απονομή ενιαίου και αδιάσπαστου τίτλου σπουδών μεταπτυχιακού επιπέδου (integrated master) στην ειδικότητα του Τμήματος. Η υπαγωγή στη διάταξη του άρθρου 78 του νόμου 4957/2022 διαπιστώνεται από τον Υπουργό Παιδείας και Θρησκευμάτων μετά από εξέταση πλήρωσης των προβλεπόμενων από την ως άνω διάταξη προϋποθέσεων με σχετική απόφασή του. Σε φοιτητές που έλαβαν πτυχίο πριν την υπαγωγή του τμήματός τους στην ως άνω διάταξη και κατά συνέπεια η σχετική μνεία για την απονομή αδιάσπαστου τίτλου σπουδών μεταπτυχιακού επιπέδου δεν αναγραφόταν στο πτυχίο τους – χορηγείται σχετική βεβαίωση από τον Πρύτανη. 
3. Το  πρόγραμμα σπουδών πρώτου κύκλου εντάσσεται στο αναπτυξιακό σχέδιο του Τμήματος και το στρατηγικό σχέδιο του ΠΘ, αποσκοπεί στην προαγωγή της γνώσης, διέπεται από επιστημονική συνοχή και πληροί τις προϋποθέσεις που εγγυώνται υψηλό επίπεδο σπουδών. Το ΠΠΣ του Τμήματος έχει πιστοποιηθεί και πιστοποιείται από την Εθνική Αρχή Ανώτατης Εκπαίδευσης (ΕΘΑΑΕ) περιοδικά ανά πέντε (5) έτη, σύμφωνα με τις Αρχές Διασφάλισης Ποιότητας του Ευρωπαϊκού Χώρου Ανώτατης Εκπαίδευσης (ESG 2015), για το επίπεδο σπουδών 6 του Εθνικού και Ευρωπαϊκού Πλαισίου Προσόντων (EQF) και του Εθνικού Πλαισίου Προσόντων (ΕΠΠ).
4. Οι πιστωτικές μονάδες αποδίδονται σε κάθε μάθημα σύμφωνα με το πρόγραμμα σπουδών για την επίτευξη των εκάστοτε επιδιωκόμενων μαθησιακών αποτελεσμάτων, ανάλογα με το αντικείμενο κάθε προγραμματισμένης εκπαιδευτικής διαδικασίας. Αρμόδιο όργανο για την απόδοση πιστωτικών μονάδων σε κάθε αυτοτελές εκπαιδευτικό συστατικό στοιχείο και δραστηριότητα του προγράμματος σπουδών είναι η Συνέλευση του Τμήματος. Η διάρθρωση του προγράμματος προπτυχιακών σπουδών πραγματοποιείται με τέτοιο τρόπο ώστε κάθε ακαδημαϊκό έτος να περιλαμβάνει εκπαιδευτικές δραστηριότητες που αντιστοιχούν σε 60 πιστωτικές μονάδες (ECTS) και κάθε εξάμηνο σε 30 πιστωτικές μονάδες (ECTS).
5. Το πρόγραμμα προπτυχιακών σπουδών περιγράφεται αναλυτικά στον ετήσιο Οδηγό Σπουδών ο οποίος είναι αναρτημένος στην ιστοσελίδα του Τμήματος.
6. Για την κάλυψη των αναγκών που προκύπτουν από τα προγράμματα ανταλλαγής φοιτητών/-ριών με άλλες χώρες, το Τμήμα μπορεί να αποφασίζει να προσφέρει ορισμένα μαθήματα στην αγγλική γλώσσα, ή σε άλλη επίσημη γλώσσα της Ε.Ε. Σε αυτή την περίπτωση οι εξετάσεις θα διεξάγονται στη γλώσσα που διεξάγεται το μάθημα.
7. Η Συνέλευση του Τμήματος αποφασίζει για την αναλογία μεταξύ των υποχρεωτικών μαθημάτων, των επιλεγόμενων μαθημάτων και των κατ' επιλογήν υποχρεωτικών μαθημάτων ως προς τον συνολικό αριθμό μαθημάτων που απαιτούνται για την απόκτηση του πτυχίου.
8. Το πρόγραμμα σπουδών εγκρίνεται από τη Σύγκλητο κατόπιν εισήγησης της Συνέλευσης του Τμήματος.
9. Το Πρόγραμμα Σπουδών περιλαμβάνει/δεν περιλαμβάνει πρακτική άσκηση στο γνωστικό αντικείμενο του Τμήματος, η οποία προσφέρεται ως μάθημα επιλογής/υποχρεωτικό μάθημα. ( Η πρακτική άσκηση αποσκοπεί στην εξοικείωση των φοιτητών/-ριών με την αγορά εργασίας, στην απόκτηση εργασιακής εμπειρίας, στη σύνδεση των σπουδών με την επαγγελματική απασχόληση, στην ανάδειξη των δεξιοτήτων των ασκούμενων καθώς επίσης στην απασχολησιμότητα και στην επαγγελματική δικτύωσή τους. Η πρακτική άσκηση πραγματοποιείται από τους/τις φοιτητές/-ριες κατά τους όρους που προβλέπονται στην ισχύουσα νομοθεσία και σύμφωνα με όσα ορίζονται στον Κανονισμό Πρακτικής Άσκησης του Τμήματος).

Άρθρο 6
Εγγραφή σε εξάμηνα –Δήλωση μαθημάτων

1. Οι φοιτητές/τριες υποχρεούνται στην αρχή κάθε εξαμήνου, σε χρονική περίοδο που ορίζει το Τμήμα, να υποβάλουν ηλεκτρονικά δήλωση των μαθημάτων, τα οποία θα παρακολουθήσουν και στα οποία θα εξεταστούν. 
Οι δηλώσεις μαθημάτων των νεοεισερχομένων φοιτητών/τριών υποβάλλονται μετά την εγγραφή τους στο Τμήμα και, σε κάθε περίπτωση, εντός των προθεσμιών, όπως εκάστοτε ισχύουν.
Η δήλωση μαθημάτων, σύμφωνα με τους κανόνες που θέτει το πρόγραμμα σπουδών του Τμήματος, πραγματοποιείται από τους/τις φοιτητές/τριες ηλεκτρονικά μέσω του πληροφοριακού συστήματος του ΠΘ και αποτελεί απαραίτητη ενέργεια, προκειμένου ο/η φοιτητής/τρια να καταστεί ενεργός και να συνεχίσει τις σπουδές του/της στο Ίδρυμα.
Δεν είναι δυνατό να προσέλθει σε εξετάσεις φοιτητής/τρια σε μάθημα για το οποίο δεν έχει υποβάλει δήλωση, στις αντίστοιχες περιόδους δήλωσης μαθημάτων.
Εκπρόθεσμη υποβολή δήλωσης μαθημάτων δεν γίνεται δεκτή.
Σε εντελώς εξαιρετικές περιπτώσεις (π.χ. μακρά ασθένεια) για τα παραπάνω ζητήματα δύναται να αποφασίζει η Συνέλευση του Τμήματος κατά την κρίση των μελών της.
Ο ανώτατος αριθμός πιστωτικών μονάδων ECTS που αντιστοιχούν στα μαθήματα του εξαμήνου φοίτησης, τα οποία μπορεί να δηλώσει κάθε φοιτητής/τρια δεν υπερβαίνει τις τριάντα (30) μονάδες ECTS. Εκτός από τα μαθήματα του εξαμήνου φοίτησης, ο/η φοιτητής/τρια δηλώνει επίσης τα μαθήματα (υποχρεωτικά ή επιλογής), εργαστηριακά μαθήματα, κλινικές, κ.ά. που έχει δηλώσει στα προηγούμενα εξάμηνα και στα οποία επιθυμεί να εξεταστεί, εφόσον δεν τα έχει ολοκληρώσει επιτυχώς. Η δήλωση δεν μπορεί να περιλαμβάνει τα εξαρτημένα από προαπαιτούμενα μαθήματα, στα οποία δεν έχει εκπληρωθεί η προαπαίτηση.
Ο ανώτατος αριθμός μαθημάτων και λοιπών εκπαιδευτικών δραστηριοτήτων, στις οποίες δύναται να αιτηθεί την αξιολόγησή του κάθε φοιτητής ανά ακαδημαϊκό εξάμηνο, ορίζεται σε ν + 4 μαθήματα (όπου ν = μαθήματα εξαμήνου, +4 μαθήματα= μαθήματα προηγούμενων εξαμήνων, τα οποία απαιτείται να έχουν δηλωθεί στην ηλεκτρονική γραμματεία).  Τα Τμήματα, με αιτιολόγηση, έχουν τη δυνατότητα να εξειδικεύουν περαιτέρω στους Κανονισμούς Σπουδών τους.
Οι φοιτητές/τριες, οι οποίοι έχουν συμπληρώσει την περίοδο κανονικής φοίτησης, που ισούται με τον ελάχιστο αριθμό των αναγκαίων για την απονομή του τίτλου σπουδών ακαδημαϊκών εξαμήνων, εξαιρούνται από τον παραπάνω περιορισμό της δήλωσης μαθημάτων και δικαιούνται να εξετάζονται κατά την εξεταστική περίοδο  κάθε ακαδημαϊκού εξαμήνου. 
2.  Η δήλωση μαθημάτων δίνει στον/στην φοιτητή/τρια το δικαίωμα:
· Παρακολούθησης μαθημάτων και εργαστηρίων, φροντιστηρίων, κλινικών κ.ά. του εξαμήνου φοίτησης,
· Παραλαβής των σημειώσεων και συγγραμμάτων του εξαμήνου φοίτησης (έως του ορίου που ορίζεται από το ΠΠΣ).
· Συμμετοχής στις εξετάσεις : α) των μαθημάτων του εξαμήνου φοίτησης (εαρινού ή χειμερινού) και β) μαθημάτων που έχει δηλώσει στα προηγούμενα εξάμηνα και στα οποία ο/η φοιτητής/τρια επιθυμεί να εξεταστεί, εφόσον δεν τα έχει ολοκληρώσει επιτυχώς (εαρινού ή χειμερινού) και γ) καθώς και στις επαναληπτικές εξετάσεις του Σεπτεμβρίου.
Άρθρο 7
Χρονική Διάρκεια Φοίτησης – Μερική Φοίτηση –Διακοπή Φοίτησης

Η διάρκεια του Προπτυχιακού Προγράμματος Σπουδών του Τμήματος ……………………….είναι
……………(….) εξάμηνα κατανεμημένα σε ……………….(…..) ακαδημαϊκά έτη.

Η περίοδος κανονικής φοίτησης ισούται με τον ελάχιστο αριθμό των αναγκαίων για την απονομή του τίτλου σπουδών εξαμήνων, σύμφωνα με το ενδεικτικό πρόγραμμα σπουδών του Τμήματος, προσαυξημένο κατά τέσσερα/έξι εξάμηνα. Άρα, για το Τμήμα …………….. η διάρκεια κανονικής φοίτησης ισούται με ……………….. εξάμηνα ή ……………έτη. Μετά το πέρας της ανώτατης διάρκειας φοίτησης και αφού ολοκληρωθεί η επαναληπτική εξεταστική περίοδος Σεπτεμβρίου, με την επιφύλαξη των διατάξεων του άρθρου 76 του ν. 4957/2022 όπως ισχύει,  διαγράφονται από το Τμήμα. 
Στον Εσωτερικό Κανονισμό του ΠΘ καθορίζονται οι προϋποθέσεις και οι διαδικαστικές λεπτομέρειες για την παράταση της ανώτατης διάρκειας φοίτησης, τα δικαιολογητικά  και οι διαδικαστικές λεπτομέρειες για την κατ’  εξαίρεση υπέρβαση της ανώτατης χρονικής διάρκειας φοίτησης για σοβαρούς λόγους υγείας που ανάγονται στο πρόσωπο του/της φοιτητή/τριας ή στο πρόσωπο συγγενούς πρώτου βαθμού εξ αίματος ή συζύγου ή προσώπου με το οποίο ο/η φοιτητής/τρια έχει συνάψει σύμφωνο συμβίωσης, όπως και η διαδικασία και οι προϋποθέσεις μερικής φοίτησης ή αναστολής φοίτησης.

Άρθρο 8
 Ακαδημαϊκό ημερολόγιο

Το ακαδημαϊκό έτος αρχίζει την 1η Σεπτεμβρίου και λήγει την 31η Αυγούστου του επόμενου έτους. Το διδακτικό έργο κάθε ακαδημαϊκού έτους διαρθρώνεται σε δύο εξάμηνα (χειμερινό και εαρινό).  Κάθε εξάμηνο περιλαμβάνει τουλάχιστον δεκατρείς (13) πλήρεις εβδομάδες διδασκαλίας. Οι ημερομηνίες έναρξης και λήξης των μαθημάτων του χειμερινού και εαρινού εξαμήνου εκάστου ακαδημαϊκού έτους, καθώς και οι ημερομηνίες των αντίστοιχων εξετάσεων καθορίζονται με απόφαση της Συγκλήτου του Πανεπιστημίου Θεσσαλίας.
Το τρέχον ακαδημαϊκό ημερολόγιο του Ιδρύματος είναι διαθέσιμο εδώ

Άρθρο 9
Εκπαιδευτικές Δραστηριότητες

1. Για κάθε εκπαιδευτική δραστηριότητα ορίζεται με απόφαση της Συνέλευσης Υπεύθυνος/η διδάσκων/ουσα. Σε περίπτωση συνδιδασκαλίας ένας/μία από τους/τις διδάσκοντες/ουσες ορίζεται Υπεύθυνος/η. Ο Υπεύθυνος/η της εκπαιδευτικής δραστηριότητας έχει την ευθύνη της ομαλής διεξαγωγής της εκπαιδευτικής δραστηριότητας(είναι αρμόδιος για τον προγραμματισμό, την ανάρτηση του Περιγράμματος στις ηλεκτρονικές πλατφόρμες του Ιδρύματος, την επικοινωνία με τους/τις φοιτητές/τριες, κ.ά.). 
Στις περιπτώσεις συνδιδασκαλίας ο/η Υπεύθυνος/η του μαθήματος έχει και την ευθύνη του συντονισμού των διδασκόντων/ουσών. Οι ώρες διδασκαλίας υπολογίζονται για κάθε διδάσκοντα βάσει της απόφασης ανάθεσης από τη Συνέλευση και σύμφωνα με τα οριζόμενα στο Περίγραμμα της εκπαιδευτικής δραστηριότητας.
2. Οι φοιτητές/τριες του Τμήματος …………………….δύνανται να επιλέγουν να παρακολουθούν και να αξιολογούνται σε μαθήματα (ή άλλες εκπαιδευτικές δραστηριότητες) άλλων προγραμμάτων σπουδών του Τμήματος………………..ή άλλου Τμήματος του ΠΘ που περιλαμβάνονται στον ιδρυματικό κατάλογο, ανεξαρτήτως αν έχουν ενταχθεί στο πρόγραμμα σπουδών τους, με απόφαση της Συνέλευσης του Τμήματος. Με απόφαση της Συνέλευσης του Τμήματος, μαθήματα (ή άλλες εκπαιδευτικές δραστηριότητες) άλλων προγραμμάτων σπουδών προσμετρώνται για την απονομή του τίτλου σπουδών. Ο ανώτατος αριθμός πιστωτικών μονάδων από την επιτυχή αξιολόγηση σε μαθήματα (ή άλλες εκπαιδευτικές δραστηριότητες) άλλων προγραμμάτων σπουδών, αντιστοιχεί κατ’ ανώτατο όριο έως το δέκα τοις εκατό (10%) του συνολικού αριθμού πιστωτικών μονάδων ECTS που απαιτούνται για την επιτυχή ολοκλήρωση του προγράμματος σπουδών 
(https://www.uth.gr/spoydes/proptyhiakes/idrymatikos-katalogos-mathimaton).
3.Τα υποχρεωτικά μαθήματα του προγράμματος σπουδών δεν υπολείπονται των τριάντα εννέα (39) διδακτικών ωρών. Επιπλέον των ελάχιστων ωρών διδακτικού έργου ανά μάθημα, κάθε διδάσκων/ουσα δύναται να οργανώνει διδασκαλία μαθημάτων εμβάθυνσης και  βιωματικής μάθησης σε μικρές ομάδες φοιτητών/τριών, όπως φροντιστηριακές ασκήσεις και ασκήσεις πεδίου. 
4. Ο/Η υπεύθυνος/η μαθήματος οφείλει να αναρτά στην πλατφόρμα e-class για τους/τις
φοιτητές/τριες που έχουν εγγραφεί στο μάθημα κατά την έναρξη των μαθημάτων του εξαμήνου, το Περίγραμμα του μαθήματος, τον αναλυτικό προγραμματισμό των δραστηριοτήτων στις 13 εβδομάδες και οποιαδήποτε άλλη πληροφορία ή υλικό κρίνει σκόπιμο.
5.Κάθε φοιτητής/τρια δηλώνει τα προαιρετικά ή επιλεγόμενα μαθήματα, όπως προβλέπονται από το ΠΠΣ που παρακολουθεί. Τα προαιρετικά ή επιλεγόμενα μαθήματα πραγματοποιούνται μόνον εφόσον δηλωθούν από ……………………… φοιτητές (αναγράφεται ο ελάχιστος αριθμός).
Σε περίπτωση που ένα μάθημα επιλογής δεν διδαχθεί λόγω του μικρού αριθμού των
φοιτητών/τριών που το δήλωσαν, οι φοιτητές/τριες αυτοί/ές μπορούν να υποβάλουν νέα δήλωση σε άλλο μάθημα επιλογής, εκτός της καθορισμένης προθεσμίας δηλώσεων. 
Είναι δυνατόν να καθορίζεται από τη Συνέλευση του Τμήματος, κατόπιν αιτιολογημένης εισήγησης των διδασκόντων/ουσών, ανώτατος αριθμός φοιτητών/τριών που μπορούν να δηλώσουν και να παρακολουθήσουν συγκεκριμένο προαιρετικό ή επιλεγόμενο μάθημα.


Άρθρο 10
Διεξαγωγή εκπαιδευτικής διαδικασίας 
1. Με απόφαση της Συνέλευσης του Τμήματος καθορίζονται η κατανομή και ανάθεση του
διδακτικού έργου στους/στις διδάσκοντες/ουσες, το ωρολόγιο πρόγραμμα ανά ακαδημαϊκό
εξάμηνο και πραγματοποιείται η κατανομή των διδακτικών ωρών εντός του ακαδημαϊκού
εξαμήνου. Το ωρολόγιο πρόγραμμα αναρτάται πριν την έναρξη του εξαμήνου στην ιστοσελίδα του Τμήματος και ενημερώνονται οι φοιτητές/τριες με κάθε πρόσφορο τρόπο.
2. Η Σύγκλητος του ΠΘ καταρτίζει κάθε έτος το ακαδημαϊκό ημερολόγιο, στο οποίο αναφέρονται:
α) οι ημερομηνίες έναρξης και λήξης των μαθημάτων του χειμερινού και του εαρινού εξαμήνου,
β)οι ημερομηνίες έναρξης και λήξης για τις εξεταστικές περιόδους χειμερινού, εαρινού εξαμήνου καθώς και της επαναληπτικής εξεταστικής του Σεπτεμβρίου,
γ) οι περίοδοι των διακοπών Χριστουγέννων και Πάσχα και
δ) όλες τις άλλες αργίες (εθνικές εορτές, τοπικές εορτές κ.λπ.). 
ε) η περίοδος των ορκωμοσιών
3. Με απόφαση της Συγκλήτου κατόπιν αιτιολογημένης εισήγησης της Συνέλευσης του Τμήματος δύναται να τροποποιείται το ακαδημαϊκό ημερολόγιο αν οι εκπαιδευτικές δραστηριότητες δεν διεξήχθησαν για λόγους ανωτέρας βίας.
4. Το ωρολόγιο πρόγραμμα περιλαμβάνει την κατανομή των ωρών διδασκαλίας των εκπαιδευτικών δραστηριοτήτων του ΠΠΣ στις πέντε (5) εργάσιμες ημέρες της εβδομάδας, τους/τις διδάσκοντες/ουσες, καθώς και τις αίθουσες διδασκαλίας. Οι εκπαιδευτικές δραστηριότητες κάθε εξαμήνου κατανέμονται στις πέντε (5) εργάσιμες ημέρες της εβδομάδας. 
5. Δεν επιτρέπεται σύμπτωση των ωρών διδασκαλίας υποχρεωτικών και προαιρετικών ή
επιλεγόμενων μαθημάτων του ίδιου εξαμήνου (ή σε περίπτωση κατευθύνσεων της ίδιας Κατεύθυνσης)στο ωρολόγιο πρόγραμμα.
6. Με απόφαση της Συνέλευσης του Τμήματος δύναται να τροποποιείται το ωρολόγιο  πρόγραμμα. Με απόφαση της Συγκλήτου κατόπιν αιτιολογημένης εισήγησης της Συνέλευσης 
του Τμήματος δύναται να παρατείνεται η διάρκεια του ακαδημαϊκού εξαμήνου αν οι εκπαιδευτικές δραστηριότητες δεν διεξήχθησαν για λόγους ανωτέρας βίας, σύμφωνα με το πρόγραμμα σπουδών και το εγκεκριμένο ωρολόγιο πρόγραμμα.
7. Η άσκηση των φοιτητών/τριών (εργαστηριακή, κλινική, πρακτική, φροντιστηριακή κ.λ.π.) εντός και εκτός του ΠΘ αποφασίζεται από τη Συνέλευση του Τμήματος και περιλαμβάνεται στο ωρολόγιο πρόγραμμα σπουδών. 
8. Πτυχιακή/Διπλωματική Εργασία.
 Οι φοιτητές/φοιτήτριες  …………………………εξαμήνου του Τμήματος ……………………… έχουν τη δυνατότητα εκπόνησης Πτυχιακής/Διπλωματικής Εργασίας. H Πτυχιακή/Διπλωματική Εργασία είναι υποχρεωτική/προαιρετική και ισοδυναμεί με ………………………………. πιστωτικές μονάδες.  Η συγγραφή της γίνεται σύμφωνα με αναλυτικές οδηγίες που αποτελούν παράρτημα του παρόντος κανονισμού.
……………………………………………………………………………………………………………………………………………………………………………………………………………………………………………………………………………………………….
(Περιγραφή της διαδικασίας ανάθεσης, συγγραφής και αξιολόγησης της πτυχιακής/διπλωματικής εργασίας - προϋποθέσεις εκπόνησης)

Ο Κανονισμός Εκπόνησης Πτυχιακών Εργασιών του Τμήματος …………………………………..καθώς και το Υπόδειγμα για την Αίτηση βρίσκονται στην ηλεκτρονική διεύθυνση …………………………………………………………………
9. Πρακτική Άσκηση
Η Πρακτική Άσκηση στοχεύει στην ουσιαστική αμφίδρομη επικοινωνία μεταξύ Ανώτατης Εκπαίδευσης και εργασιακού χώρου, στην εξοικείωση των φοιτητριών/τών με το εργασιακό περιβάλλον και τις απαιτήσεις του επαγγελματικού χώρου, στην  ομαλότερη μετάβαση των φοιτητριών/τών από τον ακαδημαϊκό χώρο στον χώρο παραγωγής των επιχειρήσεων και των οργανισμών, με την απόκτηση επαγγελματικής εμπειρίας, αλλά και δημιουργίας σχέσεων με τον χώρο εργασίας.
 
Προαιρετική/υποχρεωτική 
Απόδοση πιστωτικών μονάδων 
Διάρκεια
Κριτήρια συμμετοχής 
Κατάταξη υποψηφίων (εφόσον είναι προαιρετική και υπάρχουν περισσότερες αιτήσεις από τις προσφερόμενες θέσεις)
Διαδικασία εκπόνησης της πρακτικής
Προϋποθέσεις επιλογής των φορέων
Αξιολόγηση της πρακτικής άσκησης
Ο Κανονισμός Πρακτικής Άσκησης του Τμήματος …………………………………..καθώς και το Υπόδειγμα για την Αίτηση βρίσκονται στην ηλεκτρονική διεύθυνση …………………………………………………………………


Άρθρο 11
Αξιολόγηση εκπαιδευτικών δραστηριοτήτων – Εξετάσεις 

1.Η αξιολόγηση των φοιτητών δύναται να πραγματοποιείται με γραπτές ή προφορικές εξετάσεις, ενδιάμεσες εξετάσεις προόδου, γραπτές εργασίες, εργαστηριακές ή κλινικές ασκήσεις, συνδυασμό διαφορετικών μεθόδων αξιολόγησης ή άλλες μεθόδους αξιολόγησης που συνάδουν με το είδος κάθε εκπαιδευτικής διαδικασίας. Κατά τη διεξαγωγή γραπτών ή προφορικών εξετάσεων, ως μεθόδων αξιολόγησης, εξασφαλίζεται υποχρεωτικά το αδιάβλητο της διαδικασίας. Η αξιολόγηση και η βαθμολόγηση σε κάθε μάθημα είναι αποκλειστική αρμοδιότητα του διδάσκοντος καθηγητή, με σαφώς προσδιορισμένα κριτήρια αξιολόγησης. Οι μέθοδοι αξιολόγησης θα πρέπει να αναγράφονται υποχρεωτικά στο περίγραμμα κάθε μαθήματος και, σε περίπτωση  τροποποίησης τους, ο διδάσκων οφείλει να επικαιροποιεί εγκαίρως το περίγραμμα. 
2. Αν η αξιολόγηση πραγματοποιείται με τελικές εξετάσεις, οι εξετάσεις διενεργούνται μετά από την ολοκλήρωση του ακαδημαϊκού εξαμήνου και με επαναληπτική εξεταστική μετά την ολοκλήρωση του ακαδημαϊκού έτους.
3.Σε περίπτωση αποτυχίας σε κάποιο μάθημα,  ο φοιτητής μπορεί να επανεξεταστεί κατά την επαναληπτική εξεταστική περίοδο του Σεπτεμβρίου. Σε περίπτωση αποτυχίας και στην επαναληπτική εξέταση κάποιου υποχρεωτικού μαθήματος, ο φοιτητής είναι υποχρεωμένος να το δηλώσει εκ νέου και να το παρακολουθήσει σε επόμενο εξάμηνο.
Ειδικώς οι φοιτητές που έχουν συμπληρώσει την περίοδο κανονικής φοίτησης, που ισούται με τον ελάχιστο αριθμό των αναγκαίων για την απονομή του τίτλου σπουδών ακαδημαϊκών εξαμήνων, δικαιούνται να εξετάζονται κατά την εξεταστική περίοδο κάθε ακαδημαϊκού εξαμήνου.
4. Στις περιπτώσεις φοιτητών με αναπηρία και ειδικές εκπαιδευτικές ανάγκες ακολουθούνται οι εξατομικευμένες οδηγίες για κάθε φοιτητή της Μονάδας Ισότιμης Πρόσβασης ατόμων με αναπηρία και ατόμων με ειδικές εκπαιδευτικές ανάγκες (email: prosvasi@uth.gr), σύμφωνα με την αριθμ. 8252/23/ΓΠ/5-04-2023 (ΦΕΚ 2431/Β΄/12-04-2023) Απόφαση της Συγκλήτου.  
5. Προϋπόθεση για τη συμμετοχή στις εξετάσεις είναι α) η δήλωση των μαθημάτων στην ηλεκτρονική γραμματεία, β) η εκπλήρωση των υποχρεώσεων (π.χ. παρουσιών) στις εργαστηριακές ασκήσεις (όπου υπάρχουν), γ) η δήλωση του μαθήματος στον διδάσκοντα ‐εάν αυτό έχει οριστεί και ανακοινωθεί εκ των προτέρων (π.χ. για τον καθορισμό ομάδων στις εξετάσεις εργαστηριακών ασκήσεων), καθώς και δ) η επίδειξη ακαδημαϊκής (φοιτητικής) ταυτότητας ή άλλου επίσημου εγγράφου (όπως ταυτότητα, διαβατήριο) για τον έλεγχο της ταυτοπροσωπίας από τους επιτηρητές. Σε διαφορετική περίπτωση οι φοιτητές δεν θα γίνονται δεκτοί στις εξετάσεις.
6.Σε περίπτωση που κάποιος φοιτητής αποτύχει περισσότερες από τρεις (3) φορές στο ίδιο μάθημα, δύναται να ζητήσει, με αίτησή του προς τον Πρόεδρο του Τμήματος την αξιολόγησή του από άλλους εξεταστές. Η αξιολόγηση διενεργείται είτε από άλλο μέλος του διδακτικού προσωπικού του ίδιου ή άλλου Τμήματος του ΠΘ ή άλλου Α.Ε.Ι. με γνωστικό αντικείμενο ίδιο ή συναφές με αυτό του προς εξέταση μαθήματος, είτε από διμελή επιτροπή με αντίστοιχη σύνθεση, στην οποία δεν δύναται να συμμετέχουν ο διδάσκων του μαθήματος και εκείνος, ο οποίος είχε διενεργήσει την τελευταία εξέταση.
 Αν ο Πρόεδρος του Τμήματος δεν προβεί στον ορισμό σύμφωνα με το προηγούμενο εδάφιο εντός εξήντα (60) ημερών από την υποβολή της αίτησης, ο φοιτητής δύναται να ζητήσει τον ορισμό τους από τον Κοσμήτορα της Σχολής, και αν πρόκειται για Μονοτμηματική Σχολή, από τον Πρύτανη του Ιδρύματος. 
Αν δεν γίνει ορισμός από κανένα από τα αρμόδια όργανα εντός εξήντα (60) ημερών από την υποβολή του αιτήματος, ο φοιτητής υποβάλλει την αίτησή του στο Υπουργείο Παιδείας, Θρησκευμάτων και Αθλητισμού, το οποίο ελέγχει το Ίδρυμα για τη μη υλοποίηση του αιτήματος. 
Η αξιολόγηση πραγματοποιείται οποτεδήποτε εντός τριών (3) μηνών από τον ορισμό των αξιολογητών και συνίσταται είτε στην εκ νέου βαθμολόγηση των απαντήσεων που έχει δώσει ο φοιτητής, εάν έχουν προηγηθεί γραπτές εξετάσεις, είτε στη διενέργεια νέων εξετάσεων, σε γραπτή ή προφορική μορφή, δια ζώσης ή εξ αποστάσεως. 
Εάν το αίτημα του πρώτου εδαφίου προέρχεται από φοιτητή ο οποίος διανύει το τελευταίο ακαδημαϊκό έτος πριν από την ολοκλήρωση της ανώτατης χρονικής διάρκειας φοίτησης της παρ. 1 του άρθρου 76, ο Πρόεδρος του Τμήματος ή ο Κοσμήτορας, εάν πρόκειται για Μονοτμηματική Σχολή, οφείλουν να μεριμνήσουν κατά προτεραιότητα για την αξιολόγηση και για την ολοκλήρωσή της εντός εξήντα (60) ημερών από την υποβολή του αιτήματος. Στην αντίθετη περίπτωση, ο φοιτητής δικαιούται να περατώσει τις σπουδές του χωρίς την επιτυχή εξέταση στο συγκεκριμένο μάθημα, εφόσον συμπληρώνει με άλλο τρόπο τις αναγκαίες διδακτικές και πιστωτικές μονάδες κατά παρέκκλιση των προβλεπόμενων στο πρόγραμμα σπουδών. 
Η μη προσέλευση του φοιτητή στην προγραμματισμένη εξέταση για σημαντικούς  λόγους που αποδεικνύονται επαρκώς, δεν θα θεωρείται ως ανεπιτυχής εξέταση και θα ορίζεται νέα ημερομηνία εξέτασης.
7. Η δυνατότητα επαναξιολόγησης της προηγούμενης παραγράφου (παρ. 6) μπορεί να ασκηθεί μία (1) μόνο φορά για κάθε μάθημα και, σε περίπτωση αποτυχίας, ο φοιτητής επανέρχεται στον γενικό τρόπο εξέτασης του μαθήματος. 
8. Στην περίπτωση που κάποιος φοιτητής αποδεδειγμένα, με σχετική γνωμάτευση δημόσιου φορέα, έχει ασθενήσει ή αναρρώνει από βαριά ασθένεια κατά τη διάρκεια της εξεταστικής περιόδου, ο διδάσκων οφείλει να τον εξετάσει σε άλλη προγραμματισμένη ημερομηνία, αμέσως μόλις εκλείψει ο λόγος αδυναμίας συμμετοχής του φοιτητή στις εξετάσεις.
9. Ο τελικός βαθμός κάθε μαθήματος μπορεί να προκύπτει από το σύνολο των επιδόσεων των φοιτητών σε συγκεκριμένους τομείς (π.χ. εργασίες, εξετάσεις προόδου, τελικές εξετάσεις), σύμφωνα με τις οδηγίες που παρέχει ο διδάσκων στους φοιτητές στην αρχή του εξαμήνου.
Η βαθμολογία σε κάθε μάθημα εκφράζεται με την κλίμακα των αριθμών από ένα (1) έως δέκα (10) με διαβαθμίσεις ακέραιης ή και μισής μονάδας. Βάση επιτυχίας είναι ο αριθμός (5). 
 Η βαθμολογία κάθε μαθήματος κατατίθεται στη Γραμματεία του κάθε Τμήματος μέσα σε δεκαπέντε (15) ημέρες από το τέλος της εξεταστικής περιόδου.
Διόρθωση βαθμού επιτρέπεται εφόσον αποδεδειγμένα έχει γίνει προφανής παραδρομή ή αθροιστικό σφάλμα, κατόπιν εγγράφου του διδάσκοντα και απόφαση της Συνέλευσης του Τμήματος.
10. Οι εξεταστικές περίοδοι είναι τρεις (3): του Ιανουαρίου-Φεβρουαρίου, του Ιουνίου και η επαναληπτική του Σεπτεμβρίου. Οι εξετάσεις του χειμερινού εξαμήνου αρχίζουν κατά κανόνα μία (1) εβδομάδα μετά την περάτωση των μαθημάτων του εξαμήνου και διαρκούν τρεις (3) εβδομάδες. Οι εξετάσεις του εαρινού εξαμήνου αρχίζουν κατά κανόνα μία (1) εβδομάδα μετά την περάτωση των μαθημάτων του εξαμήνου, διαρκούν τρείς (3) εβδομάδες και λήγουν κατά κανόνα μέχρι τις 30 Ιουνίου. Η επαναληπτική εξεταστική περίοδος του Σεπτεμβρίου διαρκεί τρεις (3) εβδομάδες. 
Η Συνέλευση του Τμήματος συγκεκριμενοποιεί το πρόγραμμα των εξετάσεων, προσδιορίζοντας τη συνολική διάρκεια των εξετάσεων, την ημερομηνία και τον τρόπο εξέτασης κάθε μαθήματος, το χώρο διεξαγωγής των εξετάσεων, τις επιτηρήσεις και το αναρτά εγκαίρως στην ιστοσελίδα του Τμήματος.

Στον Κανονισμό Εξετάσεων του Τμήματος ……………………………….. ο οποίος είναι αναρτημένος στην ιστοσελίδα του Τμήματος, ρυθμίζονται όλες οι σχετικές λεπτομέρειες. 

Άρθρο 12
Διδακτικά συγγράμματα και διδακτικό υλικό  

1. Η παροχή διδακτικών συγγραμμάτων στους/στις προπτυχιακούς/ές φοιτητές/τριες γίνεται σύμφωνα με τις εκάστοτε ισχύουσες διατάξεις.
2. Ο κατάλογος των διδακτικών συγγραμμάτων καταρτίζεται κάθε ακαδημαϊκό έτος με απόφαση της Συνέλευσης του Τμήματος,   ύστερα από εισήγηση του/της Υπευθύνου του μαθήματος και περιλαμβάνει για κάθε μάθημα, υποχρεωτικό ή επιλογής, όλα τα προτεινόμενα διδακτικά συγγράμματα που καλύπτουν ικανοποιητικά την ύλη του μαθήματος.

3. Οι δηλώσεις των συγγραμμάτων για όλα τα μαθήματα γίνεται μέσω της Ηλεκτρονικής Υπηρεσίας Ολοκληρωμένης Διαχείρισης Συγγραμμάτων «ΕΥΔΟΞΟΣ» (https://eudoxus.gr/), του Υπουργείου Παιδείας, Θρησκευμάτων και Αθλητισμού. Η προθεσμία δηλώσεων των συγγραμμάτων κάθε ακαδημαϊκού εξαμήνου αποφασίζεται από τη Συνέλευση του Τμήματος και δεν μπορεί να υπερβαίνει το διάστημα που ανακοινώνεται από την υπηρεσία «Εύδοξος». 
4.Για να δηλώσουν οι φοιτήτριες/οι φοιτητές τα συγγράμματα που θα προμηθευτούν, είναι απαραίτητο να έχουν λογαριασμό πρόσβασης στις υπηρεσίες τηλεματικής του Π.Θ. Τον λογαριασμό αυτόν τον παραλαμβάνει κάθε φοιτήτρια/φοιτητής κατά την εγγραφή της/του στο πρώτο έτος σπουδών από το Τμήμα. Περισσότερες πληροφορίες αναφέρονται στη σχετική ιστοσελίδα του Π.Θ..
5.Οι φοιτητές/τριες έχουν δικαίωμα δωρεάν προμήθειας και επιλογής ενός (1) διδακτικού συγγράμματος για κάθε διδασκόμενο υποχρεωτικό ή επιλεγόμενο μάθημα του προγράμματος σπουδών τους που απαιτούνται για τη λήψη του πτυχίου ή διπλώματος. Εάν φοιτητές/τριες επιλέξουν περισσότερα επιλεγόμενα μαθήματα από όσα απαιτούνται για τη λήψη του πτυχίου, το δικαίωμα επιλογής και δωρεάν προμήθειας διδακτικών συγγραμμάτων δεν επεκτείνεται και στα επιπλέον μαθήματα που αυτοί/ές επέλεξαν και εξετάστηκαν, ακόμη και αν αυτά υπολογίζονται για τη λήψη του πτυχίου.
6. Δικαιούχοι δωρεάν διδακτικών συγγραμμάτων είναι οι φοιτητές/τριες μέχρι την ολοκλήρωση του ελάχιστου αριθμού εξαμήνων που απαιτούνται για τη λήψη πτυχίου προσαυξανόμενου κατά τέσσερα (4) εξάμηνα, ή όπως ορίζεται στην εκάστοτε ισχύουσα νομοθεσία με την προϋπόθεση ότι δεν έχουν προμηθευτεί στο παρελθόν δωρεάν σύγγραμμα για το ίδιο μάθημα.

Άρθρο 13
Δικαιώματα και υποχρεώσεις των φοιτητών/τριών  

1.Στο πλαίσιο της εκπαιδευτικής διαδικασίας οι προπτυχιακοί/ές φοιτητές/τριες έχουν τα παρακάτω δικαιώματα:

· ενημερώνονται από το αρμόδιο Τμήμα για το Πρόγραμμα Σπουδών, τις εκπαιδευτικές τους υποχρεώσεις, τους κανόνες και τις προϋποθέσεις για την απρόσκοπτη φοίτησή τους.
· δικαιούνται να χρησιμοποιούν τις εργαστηριακές εγκαταστάσεις, τις βιβλιοθήκες, τα αναγνωστήρια και τον λοιπό εξοπλισμό των οικείων Τμημάτων, σύμφωνα με τον Εσωτερικό Κανονισμό του ΠΘ και τον Κανονισμό του Τμήματος.
· συνεργάζονται με το διδακτικό και ερευνητικό προσωπικό για τις εκπαιδευτικές τους ανάγκες σε ημέρες και ώρες που καθορίζονται και ανακοινώνονται στον ιστότοπο του  Τμήματος με ευθύνη του/της Προέδρου.
· επικοινωνούν με τα στελέχη των Γραμματειών σε καθορισμένο χρονικό διάστημα κάθε εργάσιμη ημέρα για την παροχή διαφόρων πληροφοριών σχετικά με το πρόγραμμα σπουδών τους, για να υποβάλουν αιτήσεις κ.ά.
· αξιολογούν το έργο των μελών του διδακτικού και ερευνητικού προσωπικού, την ποιότητα και την αποτελεσματικότητα του εκπαιδευτικού και λοιπού έργου, σύμφωνα με τις κείμενες διατάξεις και τους Κανονισμούς του οικείου Τμήματος και του ΠΘ.
·  δικαιούνται δωρεάν συγγράμματα και λοιπά βοηθήματα σύμφωνα με τις διατάξεις της ισχύουσας νομοθεσίας.
· έχουν δικαίωμα να αναστείλουν τη φοίτησή τους σύμφωνα με την ισχύουσα νομοθεσία, όπως περιγράφεται στον Κανονισμό Διακοπής φοίτησης του ΠΘ.
· συμμετέχουν σε προγράμματα ανταλλαγής φοιτητών/τριών (όπως πχ Erasmus+ studies, Erasmus+ placement), εσωτερικό ERASMUS, σύμφωνα με τα κριτήρια και τη διαδικασία που ορίζει η κείμενη νομοθεσία, ο αρμόδιος φορέας και οι σχετικοί Κανονισμοί του ΠΘ.
· ζητούν με αναφορά τους στον Συνήγορο του Φοιτητή τη διερεύνηση υποθέσεων σχετικά με την κατά την άποψή τους μη τήρηση των διατάξεων του νόμου ή  του Κανονισμού, του Κώδικα Δεοντολογίας του Ιδρύματος, των Κανονισμών Σπουδών κ.ά.


2. Στο πλαίσιο της εκπαιδευτικής διαδικασίας οι προπτυχιακοί/ές φοιτητές/τριες έχουν τις παρακάτω υποχρεώσεις:
·  να σέβονται τους/τις άλλους/ες φοιτητές/τριες, τους/τις καθηγητές/τριες και όλο το προσωπικό του Ιδρύματος,
·  να είναι ενημερωμένοι/ες για το πρόγραμμα σπουδών που παρακολουθούν, το ακαδημαϊκό ημερολόγιο και να κατανοούν την εκπαιδευτική διαδικασία που ακολουθούν, μέσω της ηλεκτρονικής πλατφόρμας e-class, της ιστοσελίδας που διαθέτουν τα Τμήματα, η Σχολή και το ίδιο το ΠΘ, αλλά και μέσω των ανακοινώσεων,
·  να σέβονται και να προστατεύουν τις εγκαταστάσεις, τον περιβάλλοντα χώρο και τον εξοπλισμό του Πανεπιστημίου και να μεριμνούν για τη διατήρηση της καθαριότητας και της ευταξίας των χώρων του,
· να είναι ενημερωμένοι/ες για τον Εσωτερικό Κανονισμό του ΠΘ, τον παρόντα Κανονισμό και τους επιμέρους κανονισμούς λειτουργίας του Ιδρύματος και του Τμήματος που τους/τις αφορούν και να τους εφαρμόζουν με συνέπεια και υπευθυνότητα,
·  να τηρούν την ακαδημαϊκή δεοντολογία και τις αρχές ακαδημαϊκού ήθους,
 να επιδεικνύουν τη φοιτητική τους ταυτότητα, όταν τους/τις ζητείται από μέλος του διδακτικού προσωπικού, του διοικητικού προσωπικού και του προσωπικού φύλαξης στο πλαίσιο των λειτουργιών του Ιδρύματος,
· να συμμετέχουν στις δραστηριότητες του Ιδρύματος, να προβάλλουν και να προάγουν το Πανεπιστήμιο με τις ακαδημαϊκές, πολιτιστικές και κοινωνικές δραστηριότητές τους.

3. Το ΠΘ λαμβάνει ιδιαίτερη μέριμνα για την άσκηση των δικαιωμάτων των φοιτητών/τριών με Αναπηρία (ΦμεΑ) και την ισότιμη ένταξή τους στο Πανεπιστήμιο. Ειδικότερα, μεριμνά για τη λήψη μέτρων που διασφαλίζουν την πρόσβαση στους χώρους του Ιδρύματος, εξασφαλίζει την αναγκαία υποδομή και υποστήριξη, καθώς και τις αναγκαίες συνθήκες για την απρόσκοπτη συμμετοχή τους στην εκπαιδευτική διαδικασία και τις εξετάσεις.
 Τα θέματα εκπαίδευσης των φοιτητών/τριών με αναπηρία και ειδικές εκπαιδευτικές ανάγκες ή μαθησιακές δυσκολίες ρυθμίζονται σύμφωνα με την κείμενη νομοθεσία,  τις διεθνείς καλές πρακτικές, καθώς και την απόφαση της Συγκλήτου του ΠΘ με την οποία εγκρίθηκαν οι προσαρμογές για τις εξετάσεις φοιτητών και φοιτητριών με αναπηρία ή/και ειδικές εκπαιδευτικές ανάγκες (ΦΕΚ 2431/τ.Β’/12-4-2023).

Άρθρο 14
Αναγνώριση μαθημάτων
1. Οι φοιτητές/τριες που εισάγονται στο Τμήμα …………………. δύνανται να αναγνωρίσουν μαθήματα τα οποία έχουν αποδεδειγμένα διδαχθεί και εξεταστεί επιτυχώς στο Τμήμα προέλευσής τους σε Πανεπιστήμιο της ημεδαπής, εφόσον τα μαθήματα αυτά αντιστοιχούν σε μαθήματα του ΠΠΣ του Τμήματος υποδοχής, σύμφωνα με τους όρους και τις προϋποθέσεις που καθορίζονται στον παρόντα Κανονισμό. 
2. Η αναγνώριση των μαθημάτων πραγματοποιείται με απόφαση της Συνέλευσης του Τμήματος……………... Οι φοιτητές/τριες απαλλάσσονται από την εξέταση των μαθημάτων του προγράμματος σπουδών του Τμήματος υποδοχής που διδάχθηκαν στο Τμήμα προέλευσης και δύνανται να ενταχθούν σε διαφορετικό εξάμηνο από αυτό της εγγραφής τους.
3. Για τον σκοπό αυτό, ο/η φοιτητής/τρια υποβάλλει έγγραφη αίτηση στη Γραμματεία του Τμήματος μαζί με πιστοποιητικό αναλυτικής βαθμολογίας επικυρωμένο από τη Γραμματεία του Τμήματος προέλευσης, συνοδευόμενο από την αναλυτική ύλη των μαθημάτων που έχει διδαχθεί και των εργαστηρίων στα οποία έχει ασκηθεί. Η αίτηση και τα συνημμένα δικαιολογητικά προωθούνται στον/την υπεύθυνο/η του μαθήματος, ο/η οποίος/α εισηγείται προς τη Συνέλευση του Τμήματος για την αναγνώριση ή μη των μαθημάτων ή και ασκήσεων στον/ην αιτούντα/ούσα φοιτητή/τρια.
4.Σε περίπτωση αναγνώρισης μαθήματος, ο βαθμός που έλαβε ο φοιτητής παραμένει ως έχει και οι πιστωτικές μονάδες που θα λαμβάνει θα είναι οι μονάδες που αποδίδονται στο αντίστοιχο μάθημα του τμήματος υποδοχής του. 
5.Οι λεπτομέρειες για την αναγνώριση πιστωτικών μονάδων ECTS των φοιτητών/τριών Erasmus + ρυθμίζονται στον Κανονισμό ERASMUS+ του ΠΘ.
6.Οι λεπτομέρειες για την αναγνώριση πιστωτικών μονάδων ECTS των φοιτητών/τριών Εσωτερικής Κινητικότητας ρυθμίζονται σύμφωνα με την κείμενη νομοθεσία.
7.Τα ανωτέρω ισχύουν και για τους/τις φοιτητές/τριες που μετεγγράφονται σύμφωνα με τις εκάστοτε ισχύουσες διατάξεις.

Άρθρο 15
Λογοκλοπή

Κάθε είδους λογοκλοπή στις εργασίες των μαθημάτων ή τη συγγραφή των Πτυχιακών/Διπλωματικών Εργασιών, επινόηση ερευνητικών δεδομένων και αντιεπιστημονική συμπεριφορά γενικότερα απαγορεύεται. Η Επιτροπή Δεοντολογίας είναι αρμόδια να ενημερώνει σχετικά τους φοιτητές και φοιτήτριες και να επιβάλλει ποινές, όπου αυτό είναι αναγκαίο. Λεπτομερείς οδηγίες για το θέμα θα εκδίδονται από την Επιτροπή Δεοντολογίας του Πανεπιστημίου. 
Κατά τη συγγραφή των επιστημονικών του εργασιών στο πλαίσιο των επιμέρους μαθημάτων καθώς και της Πτυχιακής/Διπλωματικής Εργασίας ο φοιτητής υποχρεούται να σέβεται τα πνευματικά δικαιώματα των δημιουργών των πηγών που χρησιμοποιεί και να τηρεί αυστηρά τους ισχύοντες ακαδημαϊκούς κανόνες για την αποφυγή της λογοκλοπής. Η λογοκλοπή αποτελεί σοβαρό ακαδημαϊκό παράπτωμα.
 
Οι εργασίες υπόκεινται σε ηλεκτρονικό έλεγχο λογοκλοπής από την διδάσκουσα/τον διδάσκοντα. 

Καμία εργασία δεν κατατίθεται για υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της Κεντρικής Βιβλιοθήκης του Ιδρύματος. Οι φοιτήτριες/φοιτητές αναλαμβάνουν την ευθύνη να μην υποπέσουν στο παράπτωμα της λογοκλοπής. Εφόσον διαπιστωθεί λογοκλοπή κινούνται οι προβλεπόμενες πειθαρχικές διαδικασίες που προβλέπονται στον κανονισμό του Ιδρύματος. 

Άρθρο 16
Διαγραφή

Η/Ο φοιτήτρια/τής έχει δικαίωμα διαγραφής από το Τμήμα μετά από έγγραφη αίτησή της/του στη Γραμματεία. Τα απαραίτητα για τη διαγραφή είναι τα ακόλουθα: 

· Έντυπο αίτησης Διαγραφής (χορηγείται από τη Γραμματεία) 
· Βεβαίωση από τη Φοιτητική Εστία και από τη Βιβλιοθήκη του Τμήματός ή της Σχολής της/του ότι δεν υπάρχει κάποια εκκρεμότητα. 
· Επιστροφή στη Γραμματεία του Πάσο, της Ακαδημαϊκής Ταυτότητας και του Βιβλιάριου Υγείας (ή όποιων από αυτά είχαν εκδοθεί).

Άρθρο 17
Ολοκλήρωση Σπουδών – Ανακήρυξη πτυχιούχων 

Οι φοιτητές/τριες ολοκληρώνουν τις σπουδές τους και τους/τις απονέμεται τίτλος σπουδών, όταν έχουν ολοκληρώσει τον ελάχιστο απαιτούμενο αριθμό εξαμήνων για λήψη πτυχίου ή διπλώματος, έχουν εξεταστεί επιτυχώς στα ………………….(αριθμός)  μαθήματα που προβλέπονται από το πρόγραμμα σπουδών με τους όρους και προϋποθέσεις που ορίζονται σε αυτό και έχουν συγκεντρώσει τον απαιτούμενο αριθμό των ………………..πιστωτικών μονάδων(ECTS). 
Με την ολοκλήρωση των σπουδών τους, οι φοιτήτριες/φοιτητές κάνουν αίτηση για την ορκωμοσία τους στη Γραμματεία σε διάστημα που ανακοινώνεται στην ιστοσελίδα του Τμήματος, καταθέτοντας τα ακόλουθα δικαιολογητικά:
………………………………………………………………..
…………………………………………………………………..
…………………………………………………………..
Στο πλαίσιο της διαδικασίας αποφοίτησης, οι Γραμματείες ζητούν από τους ανακηρυχθέντες τη συναίνεσή τους, για να διαβιβαστούν τα στοιχεία τους στο Γραφείο Διασύνδεσης του ΠΘ, καθώς και για τη μελλοντική επικοινωνία του Γραφείου μαζί τους. 
Η διαδικασία γίνεται με τους ακόλουθους δύο τρόπους: 

Α) Πριν την ορκωμοσία, οι Γραμματείες ενημερώνουν τους προς ορκωμοσία φοιτητές για τη συμπλήρωση της φόρμας (https://forms.office.com/e/hQTF5U8Vk4?origin=lprLink), εντός της οποίας θα ενημερώνονται περαιτέρω και θα δίνουν online τη σχετική συγκατάθεσή τους ή όχι. Μαζί με τη φόρμα αποστέλλεται και το ακόλουθο συνοδευτικό κείμενο:  «Η ιχνηλάτιση της επαγγελματικής πορείας των αποφοίτων χρησιμοποιείται διεθνώς ως ένας από τους σημαντικότερους δείκτες αξιολόγησης της ποιότητας ενός σύγχρονου Πανεπιστημίου. Το Υπουργείο χρηματοδοτεί αυτή τη δράση και η καλή και ποιοτική διασύνδεσή μας με τους/τις αποφοίτους μας είναι ένας από τους τομείς, ως προς τους οποίους αξιολογείται το Πανεπιστήμιό μας με επιπτώσεις στην περαιτέρω χρηματοδότησή μας.  Για τον λόγο αυτό είναι πολύ σημαντικό για το Γραφείο Διασύνδεσης να διαθέτει επικαιροποιημένα στοιχεία επικοινωνίας για κάθε απόφοιτο/η, ώστε να μπορεί να τους/τις υποστηρίζει, να καταγράφει την πορεία τους και να ενισχύει τις δράσεις του εκεί που αποτυπώνονται κενά και ευκαιρίες βελτίωσης. Σας ευχαριστούμε πολύ που συμβάλετε σε αυτό!».

Β) Την ημέρα της ορκωμοσίας, οι Γραμματείες δίνουν στους ορκιζόμενους έντυπο συγκατάθεσης για χρήση των στοιχείων επικοινωνίας από το Γραφείο Διασύνδεσης. Μετά την ορκωμοσία, οι Γραμματείες αποστέλλουν στο Γραφείο Διασύνδεσης μόνο τη λίστα φοιτητών/τριών που έχουν συναινέσει στη διαβίβαση των στοιχείων τους προς το Γραφείο Διασύνδεσης.

Πριν τη χορήγηση του τίτλου, δύναται να χορηγείται βεβαίωση ολοκλήρωσης σπουδών, η οποία επέχει θέση αντιγράφου πτυχίου.

Πιο συγκεκριμένα, κάθε φοιτητής/τρια του ΠΣ του Τμήματος …………………., απαιτείται να πληροί τις ακόλουθες προϋποθέσεις για την απόκτηση τίτλου σπουδών:
· Να έχει ολοκληρώσει επιτυχώς τα Υποχρεωτικά Μαθήματα του ΠΠΣ.
·  Να έχει ολοκληρώσει επιτυχώς τα Μαθήματα Επιλογής του ΠΠΣ.
· Να έχει ολοκληρώσει επιτυχώς κάθε άλλη εκπαιδευτική δράση που προβλέπεται από το ΠΠΣ (π.χ. διπλωματική εργασία, πτυχιακή εργασία, πρακτική άσκηση κ.ά.) (εξειδικεύει το τμήμα)

Για τη χορήγηση του τίτλου σπουδών, εκτός από τις παραπάνω προϋποθέσεις, είναι απαραίτητη η διευθέτηση όλων των εκκρεμοτήτων με τις Υπηρεσίες του Πανεπιστημίου και συγκεκριμένα:
· Να έχουν επιστραφεί στη Βιβλιοθήκη του ΠΘ τυχόν δανεισθέντα βιβλία και να έχει κατατεθεί η πτυχιακή/διπλωματική εργασία σε ψηφιακή μορφή (σε περίπτωση που έχει εκπονηθεί).
·  Σε περίπτωση διαμονής σε εστία του Ιδρύματος, να έχει τηρηθεί η προβλεπόμενη στον Κανονισμό Φοιτητικών Εστιών διαδικασία απόδοσης του δωματίου και να έχει επιστραφεί το κλειδί του δωματίου.
· Να έχουν επιστραφεί στα Εργαστήρια του Τμήματος/Σχολής ή του Ιδρύματος τυχόν υλικοτεχνικός εξοπλισμός, βιβλία και άλλο δανεισμένο εκπαιδευτικό υλικό.
· Να έχει επιστραφεί στη Γραμματεία Τμήματος η ακαδημαϊκή ταυτότητα.
· Να έχει διασφαλισθεί ότι δεν υπάρχουν οικονομικές εκκρεμότητες με καμία Υπηρεσία του Ιδρύματος (πχ επιστροφή καταβεβλημένης επιχορήγησης Erasmus κ.ά.).

Υπολογισμός Βαθμού Πτυχίου
Ο βαθμός πτυχίου υπολογίζεται ως ο μέσος όρος των βαθμών όλων των μαθημάτων που απαιτούνται για τη συμπλήρωση των σπουδών, αφού ληφθεί υπόψη ο συντελεστής βαρύτητας κάθε μαθήματος. Ο συντελεστής βαρύτητας ορίζεται από τις πιστωτικές μονάδες (ECTS) που έχει κάθε μάθημα.
Για τον υπολογισμό δηλαδή του βαθμού του τίτλου σπουδών πολλαπλασιάζεται ο βαθμός κάθε μαθήματος με τον αντίστοιχο αριθμό των πιστωτικών μονάδων (ECTS) του μαθήματος και το συνολικό άθροισμα των επιμέρους γινομένων διαιρείται με το σύνολο των πιστωτικών μονάδων (ECTS) που απαιτούνται για την απόκτηση του τίτλου σπουδών, όπως απεικονίζεται στην παρακάτω εξίσωση:
Βαθμός πτυχίου = (Βαθμός μαθήματος 1 X ECTS μαθήματος 1 + Βαθμός μαθήματος 2 X ECTS μαθήματος 2 +…+ Βαθμός εργασίας X ECTS εργασίας) / Συνολικός αριθμός ECTS.

Με βάση την τιμή του, ο βαθμός πτυχίου/ διπλώματος συνοδεύεται από χαρακτηρισμό ως εξής:
«Καλώς» χαρακτηρίζει τους βαθμούς από 5,00 μέχρι και 6,49 (συμπεριλαμβανομένου).
«Λίαν καλώς» χαρακτηρίζει τους βαθμούς από 6,50 μέχρι και 8,49 (συμπεριλαμβανομένου).
«Άριστα» χαρακτηρίζει τους βαθμούς από 8,50 μέχρι 10.

Άρθρο 18
Απονομή πτυχίου/Διπλώματος - Καθομολόγηση
Για τη συμμετοχή στην τελετή καθομολόγησης, υποβάλλεται αίτηση μετά από ανακοίνωση- πρόσκληση της Γραμματείας του Τμήματος. Η καθομολόγηση δεν αποτελεί συστατικό τύπο της επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτλου του πτυχίου/διπλώματος. Η ορκωμοσία οργανώνεται από την Κοσμητεία ……………………., παρουσία του Κοσμήτορα της Σχολής και του Προέδρου του Τμήματος. Η τελετή  καθομολόγησης πραγματοποιείται σύμφωνα με τα οριζόμενα στον Εσωτερικό Κανονισμό του ΠΘ.

Άρθρο 19
Παιδαγωγική και Διδακτική Επάρκεια (αν υπάρχει)
(Καταγράφονται τα μαθήματα που προσφέρονται από το ΠΠΣ και υπολογίζονται για την απόκτηση Διδακτικής και Παιδαγωγικής Επάρκεια σύμφωνα με απόφαση της Συγκλήτου, καθώς και οι προϋποθέσεις συμμετοχής).


Άρθρο 20
Πιστοποιητικό Ψηφιακών Δεξιοτήτων (αν υπάρχει)
(Καταγράφονται τα μαθήματα που προσφέρονται από το ΠΠΣ και υπολογίζονται για την απόκτηση πιστοποιητικού γνώσης χειρισμού ηλεκτρονικών υπολογιστών).

ΑΡΘΡΟ 21
Υποτροφίες – Βραβεία- διακρίσεις
(Προβλέψεις για τη διαδικασία χορήγησης υποτροφιών, ανταποδοτικών ή μη, βραβείων, διακρίσεων κλπ, με κριτήριο την επίδοση στις σπουδές και την ατομική ή την οικογενειακή οικονομική τους κατάσταση).
Άρθρο 22
Αξιολόγηση διδακτικού έργου 

Η αξιολόγηση του διδακτικού έργου διενεργείται από τους/τις φοιτητές/-ριες μέσω
σχετικών ερωτηματολογίων, τα οποία είναι διαθέσιμα κατά το διάστημα………………., και υποβάλλονται ηλεκτρονικά στη διεύθυνση …………………. 
Ο στόχος της συγκεκριμένης διεργασίας συνίσταται στην τεκμηρίωση του επιπέδου ποιότητας και αποτελεσματικότητας του διδακτικού έργου, ως κριτηρίου πιστοποίησης των προγραμμάτων σπουδών σύμφωνα με την κείμενη νομοθεσία. Το περιεχόμενο των ερωτηματολογίων διαμορφώνεται ή αναθεωρείται σύμφωνα με τις κατευθυντήριες οδηγίες της ΕΘ.Α.Α.Ε, αλλά και τη διακριτή φυσιογνωμία του ΠΠΣ του Τμήματος…………….

Άρθρο 23
Τήρηση και αναθεώρηση του παρόντος Κανονισμού
Ο παρών Κανονισμός μπορεί να συμπληρωθεί, τροποποιηθεί ή αναθεωρηθεί με απόφαση της Συνέλευσης του Τμήματος και έγκριση από τη Σύγκλητο του Π.Θ.
Όσα θέματα δεν ρυθμίζονται από τον παρόντα Κανονισμό θα ρυθμίζονται με αποφάσεις των αρμοδίων οργάνων, σύμφωνα με την ισχύουσα νομοθεσία.

